Als Abschluss vo üsarna Feria hämmer no an Usflug uf Wiifelda gmacht! Döt wohnend dr Patrick & dAndrea mit dr Aline & dr Ramona. D'Aline isch 1 Johr älter als dr Gian-Andri (hät am 6. Oktober Geburri) und d'Ramona isch 1 Johr älter als dr Laurin (hät am 12. Juni Geburri). Dr Papi hät amol mit am Patrick zäma gschafft. As hät an feina Zmittag  geh und an feina Kuacha. Will ds Wetter mitgspielt hät, hämmer viel dussa könna spiela. As isch uh lässig gsi und dr Gian-Andri verzellt immer no vur Aline... sie händ alli uh schön mitanand gspielt. Miar freuend üs ufs nöchsta Treffa im März im Schnee!